**Førtidspension**

**1.Indledning**

Førtidspension er en ydelse, man kan søge om, når ens arbejdsevne er varigt nedsat. Den 1. Januar 2024 trådte nye regler for førtidspension i kraft.

I denne pjece kan man læse mere om de nye regler for førtidspension.

Pr. 1. Juli 2016 trådte ny lov hvor tilkendte førtidspensionister under 60 år skal have revurderet deres arbejdsevne hver 5. År.

Derudover er der flere kriterier af takster og grænser, såsom når man har indtægt ved siden af førtidspension. For eksempel kan der tilkendes førtidspension når arbejdsevnen er varig nedsat.

Pr. 1.januar 2024 trådte afskaffelse af gensidig forsørgelsespligt hos førtidspensionister. Det betyder at førtidspensionen ikke ændres på grund af ægtefællens/partnerens indtægt, når man ikke har nået grænsen.

Ansøgning til førtidspension behandles af kommunen. Ligeledes om der tilkendes eller afslages, afklaringsforløb og hvis nødvendigt revalidering, samt fastsættelse af pensionsbeløb er blandt kommunens opgaver.

**2. Hvordan søger man førtidspension?**

Ønsker man at søge om førtidspension, kan man kontakte kommunen. Det er i den forbindelse vigtigt at være opmærksom på, at der er en række faste betingelser, som altid skal være opfyldt, før man kan komme i betragtning til førtidspension.

# **2.1** **De fastlagte betingelser**

Der er en række betingelser, man skal opfylde for at kunne få førtidspension.

For at man kan få førtidspension skal man:

* Have en varigt nedsat arbejdsevne af fysiske eller psykiske årsager
* Være mellem 18 og 65 år
* Have haft fast bopæl i Grønland, Danmark eller på Færøerne i 3 år
* Have fast bopæl i Grønland, i et af de andre nordiske lande, eller i et land som er med i EØS

– (Europæisk Økonomisk Samarbejdsområde-aftale)

Derudover skal man enten:

* Have dansk indfødsret
* Være omfattet af Nordisk Konvention om Social Sikring
* Eller have fast bopæl i Grønland i mindst 3 år umiddelbart forud for ansøgning om pension

Man skal desuden have vurderet sin arbejdsevne. Når man ansøger om førtidspension, vil kommunen til at begynde med foretage en generel vurdering af, om ansøgeren op fylder de ovennævnte betingelser.

Vurderer kommunen, at ansøgeren opfylder disse betingelser, vil kommunen gå videre med ansøgningen, herunder arbejdsevnevurdering. Selv om man opfylder betingelserne, er det ikke sikkert, at man tilkendes førtidspension.

Vurderer kommunen, at ansøgeren ikke opfylder disse betingelser, gives der afslag på ansøgning**.**

**2.2 Oplysninger til brug for sagsbehandlingen**

Kommunen vil bede om en række oplysninger om ansøgeren. Oplysningerne skal bruges til at vurdere, om man lever op til de fastlagte betingelser for førtidspension og til den videre behandling af sagen.

**2.3 Arbejdsevne og vurdering af arbejdsevne**

Se afsnit 2.5, hvis man har fået tilkendt førtidspension før den 1. juli 2016.

Man skal have vurderet sin arbejdsevne for at kunne få tilkendt førtidspension. Med arbejdsevne menes der, hvor meget man kan arbejde. En arbejdsevnevurdering er altså en vurdering af, hvor meget man kan arbejde. Arbejdsevnevurderingen er vigtig for, om man kan tilkendes førtidspension, enten den højeste, mellemste eller laveste eller slet ingen førtidspension. Det betyder, at jo højere arbejdsevne man har, jo lavere førtidspension får man. Fordi det vurderes, at man vil kunne arbejde mere.

Tilsvarende betyder det, at jo lavere arbejdsevne man har, jo højere førtidspension får man. Fordi det vurderes, at man vil kunne arbejde mindre.

Hvis arbejdsevnen vurderes til at være lav, får man enten højeste eller mellemste førtidspensionssats – se nedenstående.

**2.4 Man skal gennemgå et afklaringsforløb og revalideringsforløb**

Det er kommunen, som skal vurdere arbejdsevnen efter et afklaringsforløb og et revalideringsforløb.

Afklaringsforløbet har til formål at vurdere, om man skal i et revalideringsforløb. Revalideringsforløbet kan f.eks. bestå af efteruddannelse, jobprøvning eller lignende og arbejdsevnen bliver vurderet i har til formål at udvikle og procent i forhold til en fuld styrke arbejdsevnen. Der vil undervejs i forløbet blive lavet en lægeerklæring og en arbejdsevne vurdering.

Hvis det vurderes at være formålsløst at sende en borger i revalideringsforløb, fordi det er åbenlyst, at borgeren ingen arbejdsevne har eller har udsigt til at udvikle arbejdsevnen, undlades dette. De tilkendes højeste førtidspension.

**2.5 Revurdering af arbejdsevne hvert 5. År**

Den nye vurdering af arbejdsevnen bestemmer, om man fortsat kan tilkendes førtidspension, og hvilken pensionssats man får. Man kan ikke få frakendt sin førtidspension, før arbejdsevnen er blevet revurderet. Det betyder, at man fortsat er tilkendt førtidspension, også hvis man er i et revalideringsforløb. Det er først efter revalideringsforløbet, at arbejdsevnen bliver vurderet.

**2.6 Størelsen af førtidspension**

Der er 3 forskellige satser for førtidspension som gælder for alle førtidspensionister (takster fra 1. Januar 2025) er følgende:

Højeste sats er årligt op til kr.135.642

Mellemste sats er årligt op til kr.90.428

Laveste sats er årligt op til kr.67.821

Det er vurderingen af arbejdsevnen, der afgør, om man får højeste, mellemste eller laveste førtidspensionssats eller eventuelt ingen (hvis man får vurderet at have en for høj arbejdsevne).

**2.7 Tillæg**

Der er derudover en række tillæg, man eventuelt kan tilkendes.

Børnetillæg: Hvis man har forsørgelsespligt for børn under 18 år, ydes der et tillæg for hvert barn.

Personlige tillæg: Kommunen kan bevilge et personligt tillæg eller engangshjælp efter en individuel vurdering af behovet.

Man kan kontakte sin kommune for at få mere information om tillæg, og om man er berettiget til at modtage dem.

**3.0 Nedsættelse eller bortfald af førtidspension**

Når man er tilkendt førtidspension, har man mulighed for at have indkomst ved siden af førtidspensionen.

Førtidspension nedsættes eller borfalder, hvis årlige aktuelle indkomst, bortset fra offentlig pension og pension efter Nordisk Konvention om Social Sikring, overstiger et bestemt beløb.

Fradragsgrænserne er forskellige, afhængig af, om man modtager højeste, mellemste eller laveste førtidspension.

Man kan kontakte sin kommune for at få mere information om grænser for indkomst ved af siden af førtidspension. Fradragsgrænserne reguleres årligt jf.Sociale takster.

* 1. **Afskaffelse af gensidig forsørgelsespligt**

01.Januar 2024 trådte en ny lov hvor gensidig forsørgelses pligt blev afskaffet for førtidspensionister. Det betyder fastsættelse af førtidspension beløbet ikke længere skal tages på baggrund af ægtefællens/partenerens indkomst. Dertil er der indkomst grænser eller bortfald af førtidspensionen på baggrund af indtægt ved siden af førtidspension.

* 1. **Nedsættelse og bortfald**

Har du højeste sats af førtidspensionen og har indtægt ved siden af som overstiger kr.173.642 bortfalder din førtidspension.

Har du mellemste sats af førtidspension og har indtægt ved siden af som overstiger kr.83.214 nedsættes din førtidspension med 67%. Men overstiger du kr.218.857 så bortfalder din førtidspension.

Har du laveste sats af førtidspension og har indtægt ved siden af som overstiger kr.105.821 så nedsættes din førtidspension med 50%. Men overstiger du kr.241.464 så bortfalder din førtidspension.

**4.0 Man har mulighed for at klage**

Er man uenig med kommunens afgørelse, har man mulighed for at klage.

Man kan klage til Førtidspensionsklagenævnet over kommunens afgørelse om arbejdsevneprocent.

Man kan klage til Det Sociale Ankenævn over kommunens øvrige afgørelser i førtidspensionssagen.

**4.1 Hvis man har spørgsmål**

Man kan rette henvendelse til kommunen, hvis man har spørgsmål.

**4.2 Man har oplysningspligt**

Husk man har altid pligt til at informere kommunen, hvis man flytter eller der sker ændringer i personlige og økonomiske forhold, f.eks. ægteskab eller ændrede indkomstforhold.

**Arbejdsevnen bliver vurderet i procent i forhold til en fuld arbejdsevne.**

En fuld arbejdsevne er 100%. Hvis arbejdsevnen i procent vurderes at være:

0-25 % tilkendes højeste førtidspensions sats.

26-50 % tilkendes mellemste førtidspensions sats.

51-75 % tilkendes laveste førtidspensions sats.

76-10 % tilkendes borgeren ikke førtidspension.

Se afsnit 2.6 om førtidspensions satser.